ชื่อสถานที่: หนุ่มแม่เหียะฮ้อยเทียนเหลา
ประเภท: ร้านอาหาร กาแฟ เบเกอรี่
ตำบล: แม่เหียะ
อำเภอ: เมืองเชียงใหม่
จังหวัด: เชียงใหม่
รหัสไปรษณีย์: 50100
พิกัด: 18.74884, 98.94299

อาหารที่นี่ออกไวมากๆ ทันใจจริงๆ แค่เดินไปล้างมือกลับมา อาหารออก 2 จานแล้ว เมนูที่สั่งวันนี้มี ปูนิ่มทอดกระเทียม วันนี้รู้สึกติดเค็มไปนิดนึงแต่ก็ใช้ได้ ต่อมาเป็นผัดผักกาดน้ำมันหอย จานนี้อร่อยใช้ได้ ผัดมากำลังดี ตามมาด้วยทอดมันกุ้ง กุ้งเป็นกุ้งจริงๆ กัดเจอเนื้อกุ้งเด้งๆ อร่อยดี อีกจานเป็นออส่วนหอยนางรม ที่ร้านมีให้เลือกทั้งแบบกรอบและนิ่ม เราสั่งแบบนิ่มมา เสิร์ฟมาเป็นกระทะร้อน หอยตัวเล็กเป็นนิดหนึ่งแอบคาดหวังว่าจะตัวใหญ่กว่านี้ แต่ก็อร่อย สุดท้ายเป็นต้มยำปลาน้ำข้น เมนูนี้ชิมนิดหนึ่ง น้ำซุปต้มยำเข้มข้น กลมกล่อม เราสั่งข้าวผัดปูจานเล็กกับข้าวสวยอีก 2 จานมาทานกับกับข้าววันนี้ ซึ่งข้าวผัดปูถือว่ากลางๆ ไม่ได้ "ว้าว" หรือแย่ทีเดียวรับได้อยู่ จริงๆ แล้วมาที่ร้านนี้หลายครั้งมากแต่เนื่องจากปัญหาเรื่องโลเคชั่นที่เพี้ยน เลยได้แต่มาทานเฉยๆ ไม่ได้ถ่ายรูปหรือรีวิว (แต่ตอนนี้โลเคชั่นถูกต้องแล้ว) ตอนไปที่ร้านเห็น Wifi ขึ้นชื่อร้านเลยขอ Password แต่เด็กเสิร์ฟทำมึน เหมือนไม่อยากบอกรหัส แล้วก็บอกว่าอาจจะเป็น Wifi ของข้างบ้านเราก็งงว่าทำไมข้างบ้านถึงใช้ชื่อ Wifi เป็นชื่อร้าน เราแค่ต้องการเช็คโลเคชั่นผ่าน Wifi เพื่อความถูกต้องแม่นยำเฉยๆ แต่ก็บอกกับตัวเองว่าเด็กลูกจ้าง ไม่น่าจะเอาความ ใช้ 3G ของฉันก็ได้ จริงๆ แล้วการมีบริการอินเตอร์เน็ตให้แก่ลูกค้ามีส่วนช่วยอำนวยความสะดวกกับการโปรโมทที่ดีด้วยซ้ำ ไว้คราวหน้าค่อยบอกเฮียละกัน เพราะแกมัวแต่ลงครัวด้วยตัวเอง ว่างจากออร์เดอร์ถึงจะมาทักทายพูดคุยกับลูกค้า